60 m bėgimas

60 m bėgimas – lengvosios atletikos rungtis, praktikuojama uždarų patalpų čempionatuose žiemos sezonu. Tai trumpiausia oficiali sprinto distancija. 1990 m. ir 1904 m. olimpinių žaidynių rungtis.

100 m ir 200 m bėgimo pasaulio rekordininkas Usain Bolt, bėgdamas 100 m distanciją 2009 m. pasaulio čempionate, pirmuosius 60 m įveikė per 6,31 s, bet toks rekordas įskaitytas nebuvo. Dabartinis 60 m bėgimo vyrų rekordas priklauso Maurice Greene iš JAV. Moterų rekordininkės titulas atiteko Rusijos bėgikei Irinai Privalovai. Jai taip pat priklauso ir alternatyvaus 55 m bėgimo pasaulio rekordas.

 Organizavimas 
60 m bėgimas yra vienintelė uždarų patalpų rungtis, kurioje aukščiausio rango varžybose vienu metu bėga aštuoni sportininkai. Kituose bėgimuose dalyvauja po šešis sportininkus vienu metu. 60 m bėgimo rungtis sudaryta iš keleto kvalifikacinių bėgimų. Pasaulio čempionate iš viso yra trys etapai, o smulkesnėse varžybose yra tik du ar vienas. 8 bėgikai, geriausiai įveikę kvalifikacinius bėgimus, dalyvauja finale. Takeliai paskiriami pagal bandomojo bėgimo rezultatus, greičiausi bėgikai gauna centrinius takelius. Dėl išvystomo didelio greičio, kuris dėl distancijos trumpumo bėgant nemažėja, varžybose dažnai už bėgimo takelių įrengiama speciali didelė pagalvė ar kitokia minkšta konstrukcija, į kurią sportininkas galėtų atsitrenkti ir sustoti.

 Regionų rekordininkai 
 Regionas Vyrai Moterys Laikas Sportininkas Šalis Laikas Sportininkė Šalis Afrika  6.45  Leonard Myles-Mills    7.02  Christy Opara-ThompsonChioma Ajunwa   Azija 6.51  Talal Mansour    7.09  Susanthika Jayasinghe   Europa  6.42  Dwain Chambers    6.92  Irina Privalova   Šiaurės Amerika  6.39  Maurice Greene    6.95  Gail Devers  Marion Jones     Okeanija  6.52  Matthew Shirvington    7.30  Sally McLellan   Pietų Amerika  6.52  José Carlos Moreira    7.26  Esmeralda de Jesús Garcia  

 Nuorodos 
 Vyrų 60 m geriausi rezultatai
 Moterų 60 m geriausi rezultatai

Kategorija:Lengvosios atletikos rungtys